CELEX: C2007/283/18
Language: et
Date: 2007-11-24 00:00:00
Title: Kohtuasi C-390/07: 17. augustil 2007 esitatud hagi — Euroopa Ühenduste Komisjon versus Suurbritannia ja Põhja-Iiri Ühendkuningriik

24.11.2007   
            
            
               ET
            
            
               Euroopa Liidu Teataja
            
            
               C 283/10
            
         17. augustil 2007 esitatud hagi — Euroopa Ühenduste Komisjon versus Suurbritannia ja Põhja-Iiri Ühendkuningriik
   (Kohtuasi C-390/07)
   (2007/C 283/18)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: S. Pardo Quintillán, X. Lewis ja H. van Vliet)
   
      Kostja: Suurbritannia ja Põhja-Iiri Ühendkuningriik
   Hageja nõuded
   
               1.
            
            
               Tuvastada, et kuna Suurbritannia ja Põhja-Iiri Ühendkuningriik:
               
                           —
                        
                        
                           ei ole määratlenud jõgede Humber, Wash, Deben ja Colne suudmealasid, Outer Thamesi suudmeala, Southamptoni merd ja Iiri mere kirdeosa (välja arvatud Solway Firth) eutrofeerumise seisukohast tundlikeks aladeks;
                        
                     
                           —
                        
                        
                           ei ole taganud, et asulareovett, mida juhitakse suurema inimekvivalendiga (ie) kui 10 000 linnastutest jõgede Humber, Wash, Deben ja Colne suudmealadesse, Outer Thamesi suudmealasse, Southamptoni merre, Iiri mere kirdeossa (välja arvatud Solway Firth) ja järvedess Lough Neagh ning Upper ja Lower Lough Erne, puhastatakse põhjalikumalt,
                        
                     siis on ta rikkunud kohustusi, mis tulenevad nõukogu direktiivi 91/271/EMÜ (1) asulareovee puhastamise kohta artikli 3 lõigetest 1 ja 2, artikli 5 lõigetest 1–3 ja 5 ja II lisast.
            
         
               2.
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         Väited ja peamised argumendid
   Komisjoni hinnangul on Ühendkuningriik lähenenud tundlike alade määratlemisele liialt kitsalt. See ei ole põhjustatud mitte üksnes asjaolust, et veekogu eutrofeerumise tõendamiseks nõutakse liiga põhjalikke tõendeid, vaid ka sellest, et Ühendkuningriik ei ole lähtunud vajadusest kaitsta ka ohustatud veekogusid, mis võivad lähitulevikus eutrofeeruda, kui ei astuta samme nende kaitsmiseks.
   Kuna Ühendkuningriik ei ole määratlenud jõgede Humber, Wash, Deben ja Colne suudmealasid, Outer Thamesi suudmeala, Southamptoni merd ja Iiri mere kirdeosa (välja arvatud Solway Firth) tundlike aladena, siis ei kohaldata reoveele, mida juhitakse nendele aladele suurema inimekvivalendiga (ie) kui 10 000 linnastutest ja vastavatel valgaladel asuvatest linnastutest kogumise ja puhastamise kohustusi, mille kohaldamise direktiiv on tundlike alade puhul ette näinud 31. detsembriks 1998.
   Kõne all on Londoni, Liverpooli, Manchesteri, Leedsi, Kingston upon Hulli ja Southamptoni linnastud. Ühendkuningriik on seega rikkunud direktiivist tulenevaid kohustusi ja eelkõige neid, mis on sätestatud selle artikli 3 lõigetes 1 ja 2, artikli 5 lõigetes 2–3 ja 5 ning II lisas.
   Komisjon leiab ka, et Ühendkuningriik ei ole seoses mitme linnastuga, mis juhivad reovett tundlikeks aladeks määratud järvedesse Lough Neagh ja Upper ja Lower Lough Erne, täies ulatuses täitnud ka direktiivi artikli 5 lõigetest 2 ja 3 ning 5 tulenevaid kohustusi, mida ta pidi täitma 31. detsembriks 1998.
   
      (1)  Nõukogu 21. mai 1991. aasta direktiiv 91/271/EMÜ asulareovee puhastamise kohta (EÜT L 135. lk 40).